Document ID: /roh_data/filtered/fineweb-2-filterrobots_roh.jsonl.gz/10223

Quai saja il pli ferm di da l’emna e la fin d’emna, cunzunt la dumengia saja fitg decisiva per la fatschenta. Cun quella decisiun saja segiramain vegnì salvà bleras plazzas ed er stizuns èn ils vendiders persvas. Sper quai fetschia quai er plaschair da lavurar cura ch’i marscha bler, uschia ina vendidra. Il temp giaja bler pli spert ed i saja interessant d’avair er clientella internaziunala.
Er tar ils clients tuni positiv – i saja sa chapescha bun sch’ins possia er la dumengia ir a far cumissiuns. Ina clienta ha dentant manegià ch’ins duai la dumengia na betg avair avert davent da la damaun baud fin la saira tard, i saja en scadin cas da prender resguard sin ils collavuraturs.